|  |
| --- |
| POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O **NACRTU PRIJEDLOGA ODLUKE O GRADSKIM POREZIMA GRADA LEPOGLAVE** PUTEM INTERNETSKOG SAVJETOVANJA SA ZAINTERESIRANOM JAVNOŠĆU |
| RAZLOZI DONOŠENJA AKTA | Pravni temelj za donošenje Odluke o gradskim porezima sadržan je u odredbi članka 42. stavak 1. i članka 41. stavak 4., vezano uz članak 20. Zakona o lokalnim porezima („Narodne novine“ broj 115/16, 101/17, 114/22 i 114/23), te odredbi članka 22. Statuta Grada Lepoglave ( „Službeni vjesnik Varaždinske županije“ br. 64/20, 18/21) Odredbom članka 42. stavak 1. Zakona o lokalnim porezima propisano je da predstavničko tijelo jedinice lokalne samouprave svojom odlukom utvrđuje:- za potrebe plaćanja poreza na potrošnju, visinu stope poreza na potrošnju i nadležno porezno tijelo za utvrđivanje i naplatu poreza- za potrebe plaćanja poreza na kuće za odmor, visinu poreza na kuće za odmor, a ovisno o mjestu, starosti, stanju infrastrukture te drugim okolnostima bitnim za korištenje kuće za odmor, i nadležno porezno tijelo za utvrđivanje i naplatu poreza- za potrebe plaćanja poreza na korištenje javnih površina , što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.Odredba članka 41. stavak 4. Zakona o lokalnim porezima propisuje da porezna uprava može obavljati poslove u vezi s utvrđivanjem i naplatom poreza jedinica lokalne samouprave na temelju odluke predstavničkog tijela, uz prethodnu suglasnost ministra financija (osim poreza na cestovna motorna vozila).U članku 20. Zakona o lokalnim porezima propisano je da jedinice lokalne samouprave mogu uvesti sljedeće poreze:1. porez na potrošnju2. porez na kuće za odmor3. porez na korištenje javnih površina.Odredbom članka 22. Statuta Grada Lepoglave ( „Službeni vjesnik Varaždinske županije“ br. 64/20, 18/21) utvrđena je nadležnost Gradskog vijeća za donošenje odluka i drugih općih akata kojima se uređuju pitanja iz samoupravnog djelokruga Grada.Na temelju odredbe članka 20. dosadašnjeg Zakona o lokalnim porezima („Narodne novine“ broj 115/16, 101/17 i 114/22), bilo je propisano da jedinice lokalne samouprave (gradovi i općine) mogu uvesti slijedeće poreze: prirez porezu na dohodak, porez na potrošnju, porez na kuće za odmor i porez na korištenje javnih površina. Pritom, temeljem odredbe članka 42. navedenog Zakona predstavničko tijelo jedinice lokalne samouprave svojom odlukom utvrđuje visinu i nadležno tijelo naplate „lokalnih“ poreza. Sukladno tome, Gradsko vijeće Grada Lepoglave donijelo je Odluku o gradskim Grada Lepoglave („Narodne novine“ broj 47/17 i „Službeni vjesnik Varaždinske županije“ broj 21/17 i 78/17), kojom su utvrđeni gradski porezi te stopa i visina poreza koji pripadaju Gradu Lepoglavi, sukladno do sada važećim propisima. Hrvatski sabor je dana 28. rujna 2023. godine donio Zakon o izmjenama i dopuni Zakona o lokalnim porezima („Narodne novine“ broj 114/23) te Zakon o izmjenama i dopunama Zakona o porezu na dohodak („Narodne novine“ broj 114/23). S obzirom na to da su se porez na dohodak i prirez porezu na dohodak, na temelju dosadašnjih zakonskih odredbi u pravilu utvrđivali i plaćali istovremeno, kako bi se porezni sustav pojednostavio na način da se ova dva javna davanja, koja se ubiru zajedno, ujedine u jedno davanje, navedenim Zakonom o izmjenama i dopuni Zakona o lokalnim porezima ukinut je prirez porezu na dohodak, dok je Zakonom o izmjenama i dopunama Zakona o porezu na dohodak omogućeno jedinicama lokalne samouprave da svojim odlukama samostalno upravljaju visinom stopa godišnjeg poreza na dohodak, kako bi, bez obzira na ukidanje prireza porezu na dohodak, zadržale visinu potrebnih prihoda za ostvarivanje svojih zadaća i nadležnosti, s primjenom od iduće godine.Budući da je navedenim zakonskim izmjenama, pored ostalog, ukinut prirez porezu na dohodak, sukladno odredbama članka 11. stavaka 1. i 2. Zakona o izmjenama i dopuni Zakona o lokalnim porezima Grad Lepoglava, kao jedinica lokalne samouprave, dužan je važeću Odluku o gradskim porezima Grada Lepoglave na odgovarajući način uskladiti s navedenim zakonskim izmjenama, odnosno iz iste brisati dosadašnje odredbe o prirezu porezu na dohodak, s početkom važenja od 1. siječnja 2024. godine. Ovo usklađenje moguće je provesti izmjenom važeće Odluke ili donošenjem nove odluke, pri čemu dosadašnja odnosno još uvijek važeća Odluka o gradskim porezima Grada Lepoglave ostaje na snazi do 31. prosinca 2023. godine. Predlaže se donošenje nove Odluke o gradskim porezima Lepoglave. |
| CILJEVI PROVOĐENJA SAVJETOVANJA | Cilj provođenja savjetovanja sa zainteresiranom javnošću je upoznavanje javnosti s nacrtom prijedloga Odluke o gradskim porezima, kojom se utvrđuju vrste poreza, stopa i visina poreza, te nadležno tijelo za utvrđivanje, evidentiranje, nadzor, naplatu i ovrhu lokalnih poreza, te dobivanja mišljenja, primjedbi i prijedloga te eventualno prihvaćanje zakonitih i stručno utemeljenih mišljenja, primjedbi i prijedloga. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Od 31. listopada do 24. studenog 2023. godine do 10,00 sati |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Pisane primjedbe na nacrt prijedlog Odluke godine dostavljaju se na zadanom obrascu (u prilogu) i to elektroničkom poštom na e-mail: lepoglava@lepoglava.hr  |
| Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15 i 69/22) nakon provedenog savjetovanja sa zainteresiranom javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti zainteresiranu javnost putem svoje web stranice na kojoj će objaviti Izvješće o provedenom savjetovanju sa zainteresiranom javnošću. |